**Βραδιά Αγάπης και Αλληλεγγύης Όλοι Μαζί για την Εύα μας**

Μικροί και μεγάλοι αγκάλιασαν την φιλανθρωπική βραδιά Αγάπης και Αλληλεγγύης, Όλοι Μαζί για την Εύα μας που πραγματοποιήθηκε στις 30 Οκτωβρίου ημέρα Τετάρτη, στον κινηματογράφο Αστόρια στο Ηρακλειο και που στόχο είχε την οικονομική ενίσχυση της οικογένειας στον μεγάλο αγώνα που δίνει, για την πλήρη ίαση της μικρής Εύας Μεταξάκη, που βρίσκεται σε ιδιωτικό κέντρο αποκατάστασης στην Θεσσαλονίκη και θα χρειαστεί να νοσηλευτεί για ένα μεγάλο χρονικό διάστημα.

Στην γεμάτη αίθουσα του Αστόρια η παρουσία του κόσμου ήταν συγκινητική που για άλλη μια φορά απέδειξε περίτρανα ότι αξίες ,η ανθρωπιά στη ζωή δε χάνονται, καθώς και το μεγαλείο ψυχής του κάθε ανθρώπου που το μετατρέπει σε κύμα συμπαράστασης και αλληλεγγύης.

Σας ευχαριστούμε που με την παρουσία σας μας τιμήσατε και θα συμβάλλεται καθοριστικά στην θετική εξέλιξη στην ζωή της Εύας και της οικογένειας της .

Ευχαριστούμε θερμά όλους τους καλλιτέχνες και τους μουσικούς τους, που συμμετείχαν αφιλοκερδώς δίνοντας τον καλύτερο τους εαυτό και με την δίκη τους συμβολή έγινε ιδιαίτερα επιτυχημένη και όμορφη η φιλανθρωπική εκδήλωση!! Βούλα Στρατάκη, Κώστας Σαριδάκης , Γρηγόρης Σαμόλης ,Μιχάλης Ι. Κουνάλης & Λευτέρης Γεωργιλαδάκης , Γιώργος & Νίκος Στρατάκης.

Ένα μεγάλο ευχαριστώ αξίζει στον Λαογραφικό Όμιλο Λάζαρου και Μανώλη Χνάρη ,στην σχολή χορού Μαρής και το Χοροδιδασκαλείον του Στέλιου Καρλάκη που συμμετείχαν αφιλοκερδώς και έδωσαν ένα ιδιαίτερο χρώμα και τόνο με τους χορούς τους στην βραδιά Αγάπης.

Ευχαριστούμε όλους τους τους χορηγούς της βραδιάς , Αθανασάκης εταιρεία ηχου & φως - Ψαρολογάκης εκτυπώσεις , Πετούσης εκτυπώσεις - Ορφανουδάκης γραφιστικές υπηρεσίες και όλους τους χορηγούς επικοινωνίας που μας βοήθησαν!

Ευχαριστούμε από καρδιάς την Περιφέρεια Κρήτης ως συν διοργανωτή της βραδιάς και για την συνολική συνεργασίας μας.

Τα χρήματα τα οποία συγκεντρώθηκαν από την προπώληση καθώς και από την είσοδο εισιτηρίων εκείνη την ημέρα, ανήλθαν στο ποσό 11.878,60 ευρώ τα οποία ,αποδόθηκαν και παραδοθήκαν στην οικογένεια μέσω του αδερφού της μητέρας της Εύας, Κωνσταντίνας Τζανάκη κυρίου Τζανάκη Γεωργίου με τα νόμιμα παραστατικά και αποδεικτικά .

Τα χρήματα θα καλύψουν ένα μέρος της συνολικής δαπάνης που απαιτείται από το ιδιωτικό κέντρο στην πολύμηνη νοσηλεία της Εύας.

Ολόκληρη η διαδικασία ήταν υπό την επίβλεψη και καθοδήγηση του γραφείου ορκωτών λογιστών Sol , με την παρουσία του κ. Ανδρουλάκη Γεωργίου ορκωτού λογιστή εκ μέρους της Εταιρίας καθ΄όλη την διάρκεια της Βραδιάς.

Ευχαριστούμε πολύ την Αναστασία Μπιτζιλέου για την παρουσίαση της βραδιάς και την πολύτιμη βοήθεια της.

Ένα πολύ μεγάλο ευχαριστώ και μπράβο αξίζει στην Εμμανουέλα Φινοκαλιώτη για τον αγώνα δρόμου που έκανε με την προπώληση των εισιτήριων και όσων άλλων ανθρώπων βοήθησαν πάνω σε αυτό το κομμάτι.

Ευχόμαστε ,ελπίζουμε και προσευχόμαστε για την Μικρή μας Ευα να γυρίσει γρήγορα όρθια γερή και δυνατή!!!

Εκ μέρους της Παραγωγής

Γωγώ Δασκαλάκη

Παγκρήτιο Κέντρο Πολιτισμού.

Ηράκλειο 2/9/2024